Vaktmester fant seks døde kattunger i søpla
Rudstaden jobber som vaktmester i Nordre Land i Oppland. Onsdag gikk han sin daglige runde for å sjekke søppeldunker utenfor Dokka sentrum, og ble møtt med av et ubehagelig syn. – Jeg tok av lokket på søppeldunken, og der så jeg de tre eldste kattungene ligge oppå søppelet. Den ene kattungen hadde øynene åpne og møtte liksom blikket mitt. Det var en rar følelse, sier han til VG. Det var Oppland Arbeiderblad som først omtalte saken. Fikk du med deg denne? Kattunger dumpet – Politiet adoptert hjerteknuseren.Rudstaden anslår kattungene for å være rundt tre uker gamle. Han forteller at de tre minste kattungene lå i en hermetikkboks som tidligere hadde inneholdt kattemat, og tror ikke de kan ha vært mer enn ett døgn gamle. – Det er synd at folk gjør dette, og så legger de fra seg i søppelet. Det gjør jo at folk tenker sitt, sier han. Torsdag hadde de begravelse for kattungene. – Vi la de i en pappeske med blå sløyfe på, og gravde de ned på arbeidsplassen vår, forteller han. Les også: Kattemor funnet i plastpose med døde kattungerInformasjonsleder i Dyrevernalliansen, Live Kleveland, er ikke overrasket over det som har skjedd. – Da jeg så dette tenkte jeg at nå er sommeren i gang. Dette tar veldig ofte av på denne tiden av året, og gir seg i august, forteller hun. – Mange har nok å gjøre når ferien nærmer seg, og vil bli kvitt kattene sine. Da er det en del som velger forkastelige løsninger, sier hun. Hun håper kattungene blir obdusert, ettersom det juridisk sett ikke er ulovlig å drepe kattunger. Det finnes imidlertid bestemmelser for hvordan det skal gjøres. – Det handler om dyrs rettssikkerhet. Hvis de blir obdusert kan vi få klarhet i om det har skjedd noe kriminelt, og det håper jeg blir avklart, sier hun.
Pål Eirik Rustaden forteller at de tre minste kattungene lå i en hermetikkboks som tidligere hadde inneholdt kattemat.